RO
C 418/40
Jurnalul Oficial al Uniunii Europene
31.10.2022
2.
Al doilea motiv, invocat cu titlu subsidiar, întemeiat pe încălcarea principiului proporționalității prevăzut la articolul 12 alineatul (8) din Regulamentul delegat 907/2014 (4), prin nereducerea corecției forfetare. — În această privință, Regatul Spaniei susține că, în mod eronat, Comisia nu a ținut seama de faptul că cele trei extrapolări ale riscurilor prezentate de autoritățile spaniole, precum și faptul că aproape toate deficiențele corespundeau anumitor grupuri de populație ar demonstra caracterul disproporționat al corecției forfetare.
În consecință, în mod eronat Comisia nu a aplicat reducerea prevăzută la articolul 12 alineatul (8) din Regulamentul delegat 907/2014.
(1) (2) (3) (4)
JO JO JO JO
2022, 2013, 2014, 2014,
L L L L
157, 347, 227, 255,
p. p. p. p.
15. 549. 69.
18.
Acțiune introdusă la 28 august 2022 – Medel/Consiliul (Cauza T-530/22) (2022/C 418/53) Limba de procedură: engleza Părțile Reclamantă: Magistrats européens pour la démocratie et les libertés (Medel) (Strasbourg, Franța) (reprezentanți: C. Zatschler, senior counsel, E. Egan McGrath, barrister-at-law, A. Bateman și M. Delargy, solicitors) Pârât: Consiliul Uniunii Europene
Concluziile Reclamanta solicită Tribunalului: — anularea Deciziei de punere în aplicare a Consiliului din 17 iunie 2022 privind aprobarea evaluării planului de redresare și reziliență al Poloniei; și — obligarea Consiliului la suportarea propriilor cheltuieli de judecată, precum și a celor efectuate de reclamantă.
Motivele și principalele argumente În susținerea acțiunii, reclamanta invocă cinci motive. 1.
Primul motiv, întemeiat pe nerespectarea de către Consiliu a jurisprudenței Curții stabilite în Hotărârea din 19 noiembrie 2019, A. K. și alții (Independența Camerei Disciplinare a Curții Supreme a Poloniei) (C-585/18, C-624/18 și C-625/18, EU:C:2019:982), în Hotărârea din 15 iulie 2021, Comisia/Polonia (Regimul disciplinar aplicabil judecătorilor) (C-791/19, EU:C:2021:596), în Ordonanța din 8 aprilie 2020, Comisia/Polonia (C-791/19 R, EU:C:2020:277) și în Ordonanța vicepreședintelui Curții din 14 iulie 2021, Comisia/Polonia (C-204/21 R, EU:C:2021:593), precum și pe încălcarea articolelor 2 și 13 alineatul (2) TUE.
Reclamanta mai susține în cadrul acestui motiv că Consiliul și-a depășit competența în măsura în care a intenționat să stabilească modul în care Polonia ar trebui să respecte jurisprudența Curții referitoare la Camera Disciplinară a Curții Supreme a Poloniei (denumită în continuare „Camera Disciplinară”). 2.
Al doilea motiv, întemeiat pe încălcarea de către Consiliu a articolelor 2 și 19 alineatul (1) TUE, precum și a articolului 47 din Carta drepturilor fundamentale a Uniunii Europene (denumită în continuare „carta”), astfel cum au fost interpretate în mod oficial de Curte.
În susținerea acestui motiv, reclamanta arată că etapele pe care se întemeiază decizia atacată încalcă articolele 2 și 19 alineatul (1) TUE, precum și articolul 47 din cartă, întrucât: — conferă efecte juridice deciziilor Camerei Disciplinare în loc să le considere nule,